AFC Osiyo kubogi
OFK Osiyo kubogi Osiyo Futbol Konfederatsiyasi (OFK) aʼzolaridan iborat katta erkaklar terma jamoalari oʻrtasida oʻtkaziladigan, Osiyo qitʼa chempionini aniqlaydigan asosiy futbol musobaqasi hisoblanadi. Bu Amerika Kubogidan keyin ikkinchi eng qadimgi qitʼa futbol chempionatidir. Gʻolib jamoa Osiyo chempioni boʻladi va 2015-yilgacha FIFA Konfederatsiyalar kubogiga yoʻllanma oladi. Osiyo Kubogi 1956-yilda Gonkongda boʻlib oʻtgandan 2004-yilda Xitoyda boʻlib oʻtgan turnirgacha har toʻrt yilda bir marta oʻtkazib kelindi. Biroq, yozgi Olimpiya oʻyinlari va futbol boʻyicha Yevropa chempionati ham Osiyo kubogi bilan bir yilga rejalashtirilganligi sababli, OFK chempionatni muhlislar qiziqishini oshirish uchun toq yillarga oʻtkazishga qaror qildi. 2004-yildan keyin turnir 2007-yilda boʻlib oʻtdi, oʻshanda u Janubi-Sharqiy Osiyoning toʻrtta davlati: Indoneziya, Malayziya, Tailand va Vyetnam tomonidan mezbonlik qilgan. Keyinchalik har toʻrt yilda bir marta oʻtkaziladi. Umuman olganda, Osiyo Kubogida kam sonli top jamoalar ustunlik qildi. Dastlab muvaffaqiyatli jamoalar qatoriga Janubiy Koreya (ikki marta) va Eron (uch marta) kirgan. 1984-yildan beri Yaponiya (toʻrt marta) va Saudiya Arabistoni (uch marta) soʻnggi oʻnta finalning ettitasida gʻalaba qozongan eng muvaffaqiyatli jamoalar boʻldi. Muvaffaqiyatga erishgan boshqa jamoalar: Qatar (2019 yilgi amaldagi chempion), Avstraliya (2015), Iroq (2007) va Quvayt (1980). 1964 yilda Isroil gʻalaba qozondilekin keyinchalik chetlatildi va UEFAga qoʻshildi. Avstraliya 2007-yilda Osiyo konfederatsiyasiga qoʻshilgan va 2015-yilda Osiyo kubogi final bosqichiga mezbonlik qilgan. 2019-yilgi turnir 16ta jamoadan 24ta jamoaga kengaytirildi, saralash jarayoni 2018-yilgi futbol boʻyicha Jahon chempionatiga saralash doirasida ikki barobarga oshirildi.